#MeToo कैंपेन की जद में आकर विदेश राज्य मंत्री की कुर्सी गंवाने वाले एमजे अकबर के प्रति लोगों का नजरिया काफी बदल गया है. देश के तमाम बड़े अखबारों और कई नामचीन पत्रिकाओं (मैगजीन्स) के संपादक (एडिटर) रह चुके अकबर के चरित्र का नया पहलू सामने आने के बाद से लोग हैरत में हैं. अकबर के साथ काम कर चुके कई पत्रकारों को यकीन ही नहीं हो रहा है कि एक शर्मीला और सिर्फ अपने काम से मतलब रखने वाला शख्स कैसे एक यौन शिकारी में तब्दील हो गया.